《次韵酬王智幢》
明代·释今辩

别揭香台榜上名，镜花溪月任相争。眠云客冷人间世，留髻僧高物外情。

绕砌碧流秋水净，入帘翠黛晓峰清。随时了得安心法，婚嫁徒忙笑尚平。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。